बाढीले क्षति पु¥याएपछि उनी अहिले छिमेकीको शरणमा छिन् । भएको छाप्रो पनि बस्न नमिल्ने भएको छ । न उनको घरमा ओढ्ने छ, न त ओछ्यान नै । दैनिक ज्यालादारी गरेर जीविकोपार्जन गर्दै आएको राजवंशी परिवारको अहिले न खाने अन्न छ न त बस्ने बास नै । “मजदुरी गरेर परिवार पाल्दै थिएँ, छोरी बिरामी भएपछि उनको उपचारका लागि अस्पताल बस्दा अहिले गर्जो टार्ने उपाय नै रहेन”, शेषलालले भने । छोरीको सफल उपचारपछि घर फर्किएका उनी छोरीले पाएको नयाँ जीवनप्रति खुशी भए पनि बस्ने घर नै नभएपछि उत्तिकै चिन्तित बनेका छन् ।
